Publication: Magyar Közlöny
Issue: MK-2003-127 (Year: 2003, Number: 127)
Era: 1990-2004
Section: bírósági cégeljárásról szóló 1997. évi CXLV. törvény (Ctv.)
Paragraph Index: 882

5. § (1) A Ctv. 22. §-ának (5) bekezdése helyébe a következõ rendelkezés lép: „(5) A cégbejegyzésre irányuló eljárás illetékét és a közzétételi költségtérítést a bejegyzési kérelem benyújtását követõ 2 napon belül — a tanúsítvány számára és a cégjegyzékszámra hivatkozással — a Szolgálat elektronikus ügyfélszolgálatán a kormányzati portál elektronikus fizetési rendszerén keresztül elektronikus úton is meg lehet fizetni. A Szolgálat az illeték és a közzétételi költségtérítés befizetésérõl elektronikus igazolást ad ki, és ezzel egyidejûleg értesíti a cégbíróságot az illeték és a közzétételi költségtérítés befizetésérõl. A befizetett illetéknek a Kincstár illetékbeszedési számlájára, a közzétételi költségtérítésnek pedig az Igazságügyi Minisztérium — külön jogszabályban meghatározott — számlájára történõ átutalásáról a Szolgálat gondoskodik. Az illeték és a költségtérítés elektronikus úton történõ megfizetésének részletes szabályait külön jogszabály határozza meg.”

Source: https://magyarkozlony.hu/hivatalos-lapok/041f6e7a941cd9e1e4f0a49da1f814b2ebf9034b/dokumentumok/acbcd57e44374760bacdafc58fb7eb33cba913f0/letoltes